Parvulín

Parvulín je najmenší známy proteín s prolylizomerázovou aktivitou. Katalyzuje cis-trans izomerizáciu prolínu v peptidových väzbách. Táto bielkovina má 92 aminokyselín a bola objavená v E. coli v roku 1994.Rahfeld JU, Schierhorn A, Mann KH. (1994). A novel peptidyl-prolyl cis/trans isomerase from Escherichia coli. FEBS Lett 343:65. Parvulín nemá žiadnu homológiu s väčšími prolylizomerázami, ako sú cyklofilín a FKBP, ale má spoločné štruktúrne znaky so subdoménami iných proteínov, ktoré sa účastnia prípravy sekretovaných bielkovín pre export z buniek.Balbach J, Schmid FX. (2000). Proline isomerizarion and its catalysis in protein folding. In Mechanisms of Protein Folding 2nd ed. Ed. RH Pain. Frontiers in Molecular Biology series. Oxford University Press: Oxford, UK.

Parvulín má porovnateľnú aktivitu s väčšími prolylizomerázami, keď je jeho substrátom krátky peptid, ktorý obsahuje prolín, ale má nižšiu aktivitu s biologickými substrátmi, pravdepodobne pretože väčšie molekuly majú lepšiu schopnosť viazať svoje substráty.Scholz C, Rahfeld J, Fischer G, Schmid FX. (1997). Catalysis of protein folding by parvulin. J Mol Biol 273(3):752-62. Samotný parvulín obsahuje prolín a jeho skladanie sa dá urýchliť prítomnosťou cyklofilínu. Skladanie parvulínu môže byť i autokatalytické.

Eukaryotický homológ parvulínu, známy ako Pin1, je nutný na umožnenie prechodu z G2 fázy do M fázy v bunkovom cykle.Gothel SF, Marahiel MA. (1999). Peptidyl-prolyl cis-trans isomerases, a superfamily of ubiquitous folding catalysts. Cell Mol Life Sci 55(3):423-36. Neprítomnosť aktivity Pin1 u ľudí bola spojená so skladaním a spracovaním prekurzorového proteínu amyloidu, ktorého produkt rozkladu je cytotoxický peptid amyloid beta, ktorý súvisí s Alzheimerovou chorobou.Pastorino L, Sun A, Lu PJ, Zhou XZ, Balastik M, Finn G, Wulf G, Lim J, Li SH, Li X, Xia W, Nicholson LK, Lu KP. (2006). The prolyl isomerase Pin1 regulates amyloid precursor protein processing and amyloid-beta production. Nature 440(7083):528-34.

Okrem Pin1 majú vyššie eukaryoty ešte dodatočný gén pre parvulín, ktorého základná sekvencia je veľmi konzervovaná u všetkých testovaných mnohobunkových organizmov, ale chýba u kvasiniek. U ľudí je lokus tohto génu na chromozóme Xq13 a kóduje dva proteíny, Par14 a Par17.Mueller JW, Bayer P. (2008).Small Family with Key Contacts: Par14 and Par17 Parvulin Proteins, Relatives of Pin1, Now Emerge in Biomedical Research.  Perspectives in Medicinal Chemistry 2, 11–20.  Par17,Mueller JW, Kessler D, Neumann D, Stratmann T, Papatheodorou P, Hartmann-Fatu C, Bayer P. (2006). Characterization of novel elongated Parvulin isoforms that are ubiquitously expressed in human tissues and originate from alternative transcription initiation.  BMC Molecular Biology, 7:9. Kessler D, Papatheodorou P, Stratmann T, Dian EA, Hartmann-Fatu C, Rassow J, Bayer P, Mueller JW. (2007) . The DNA Binding Parvulin Par17 is Targeted to the Mitochondrial Matrix by a Recently Evolved Prepeptide Uniquely Present in Hominidae.  BMC Biology, 5:37  ktorý sa exprimuje len u hominidov a u ľudí, je predĺžená N-koncová verzia Par14 a vzniká alternatívnou transkripčnou iniciáciou.

 Referencie 

 Zdroj 

Kategória:Izomerázy